กินยาคุมฉุกเฉินแล้วประจำเดือนมาแค่2วันมีสีเข้มและมาน้อยจะเป็นอะไรไหมคะ
สวัสดีค่ะ หลังการใช้ยาคุมฉุกเฉินนั้น ประจำเดือนควรจะมาตามปกติ ลักษณะเลือดที่ออกมาอาจจะยังบอกได้ยากว่าเป็นผลข้างเคียงจากยาคุมฉุกเฉินเองหรือเป็นเลือดประจำเดือนตามปกติให้ดูว่าเป็นเลือดที่ออกมาตามรอบเดือนหรือไม่ ถ้าใช่และเป็นเลือดประจำเดือนจริง ก็แสดงว่าไม่ได้มีการตั้งครรภ์แต่หากไม่ใช่เลือดตามรอบเดือน เป็นเลือดจากผลข้างเคียงของยานั้น ยังมีโอกาสตั้งครรภ์ได้ ให้สังเกตรอบเดือนในรอบที่จะถึงนี้ และสามารถซื้อชุดตรวจครรภ์ทางปัสสาวะมายืนยันได้ก่อนเบื้องต้น ชุดตรวจให้ผลบวกได้ตั้งแต่ 10-14 วันหลังปฏิสนธิ